2024. gada vasaras olimpiskās spēles

**2024. gada vasaras olimpiskās spēles** jeb **XXXIII olimpiskās spēles** (), plašāk pazīstamas arī kā **Parīze 2024**, bija trīsdesmit trešās vasaras olimpiskās spēles. Tās notika Francijas galvaspilsētā Parīzē no  līdz .

Parīze kļuva par otro pilsētu pēc Londonas, kas vasaras olimpiskās spēles rīkojusi trīs reizes (iepriekš . un . gadā). 2024. gadā pagājuši 100 gadi kopš 1924. gada spēlēm Parīzē. Tās bija sestās olimpiskās spēles Francijā — bez trim vasaras olimpiskajām spēlēm Parīzē vēl Francijā notikušas trīs ziemas olimpiskās spēles. Olimpisko spēļu norises vietas izvēle uzsākta 2015. gadā. Atkrītot vairākiem kandidātiem, uz olimpisko spēļu rīkošanu pretendēja vienīgi Parīze un Losandželosa (ASV). Tika nolemts abām pilsētām piešķirt tiesības rīkot divas nākamās vasaras olimpiskās spēles, Losandželosai tās rīkojot 2028. gadā.

Sacensības notika 32 sporta veidos. Šajās olimpiskajās spēlēs debitēja breika dejošana, taču 2020. gada vasaras olimpiskajās spēlēs iekļautie beisbols, softbols un karatē nebija iekļauti Parīzes olimpisko spēļu programmā. Sērfinga sacensības notika Klusā okeāna salā Taiti, Franču Polinēzijā.

## Norises vietas
Lielākā daļa olimpisko pasākumu notika Parīzes pilsētā un tās metropoles reģionā, tostarp kaimiņpilsētās Sendenī, Leburžē, Nantērā, Versaļā un Vērsirmarnā.

Basketbola priekšsacīkstes un handbola finālsacensības notika Lillē, kas atrodas 225 km attālumā no rīkotājpilsētas, burāšana un dažas futbola spēles notika Vidusjūras pilsētā Marseļā, kas atrodas 777 km no rīkotājpilsētas, savukārt, sērfošanas pasākumi notika Teahupoo ciemā Franču Polinēzijas aizjūras teritorijā, kas atrodas  no Parīzes. Futbola spēles tika rīkotas arī citās piecās pilsētās: Bordo, Desīnā Šarpjē (pie Lionas), Nantē, Nicā un Sentetjēnā.

### Parīzes metropoles zona
[thumb|''[Stade de France*]]
[[Attēls:Chantier de l'Arena Porte de la Chapelle, décembre 2022 01.jpg|thumb|*Porte de La Chapelle Arena*]]


=== Parīzes centra zona ===
[[Attēls:56240-Paris (35598095542).jpg|thumb|[[Marsa lauki]]]]
[[Attēls:Grand Palais 3, Paris 25 June 2011.jpg|thumb|*Grand Palais*]]
[[Attēls:Hôtel des Invalides - Paris, France - April 23, 2011 01.jpg|thumb|[[Invalīdu nams]]]]
[[Attēls:Paris Court Philippe-Chatrier.jpg|thumb|[[Rolāna Garosa stadions]]]]


=== Versaļas zona ===
[[Attēls:Golf national 2011 06.jpg|thumb|*Le Golf National*]]
[[Attēls:140201 Velodrome.jpg|thumb|*Vélodrome de Saint-Quentin-en-Yvelines*]]
[[Attēls:Vue aérienne du domaine de Versailles le 20 août 2014 par ToucanWings - Creative Commons By Sa 3.0 - 04.jpg|thumb|[[Versaļas pils]]]]
[[Attēls:Base de loisirs de Vaires-Torcy.jpg|thumb|Olimpiskais laivu sporta centrs]]



=== Attālās norises vietas ===
[[Attēls:Groupama Stadium 3.jpg|thumb|*Parc Olympique Lyonnais*]]
[[Attēls:Parc balnéaire du Prado 2019.jpg|thumb|*Roucas Blanc'' olimpiskā jahtu piestātne, Marseļa]]

### Citas vietas

## Medaļu kopvērtējums

## Kalendārs




## Dalībnieki
Spēlēs piedalījās 204 nacionālās olimpiskās komitejas, individuāli neitrālie sportisti un bēgļu olimpiskā komanda. Pēc Krievijas iebrukuma Ukrainā Starptautiskā Olimpiskā komiteja (SOK) apturēja Krievijas un Baltkrievijas olimpisko komiteju dalību. Tā vietā atsevišķi Krievijas un Baltkrievijas sportisti var piedalīties kā "individuālie neitrāli sportisti" bez valsts simbolu eksponēšanas, ja vien viņi "aktīvi" nav atbalstījuši karu un nav saistīti ar šo valstu spēka struktūrām. Atsevišķi neitrāli sportisti jāapstiprina katra sporta veida starptautiskajai federācijai un pēc tam SOK komisijai. Kā individuālie sportisti viņi nevar piedalīties olimpisko spēļu atklāšanas ceremonijā. Neitrālo sportistu atbilstībai tika izveidots izpētes panelis, radīts atsevišķs karogs un himna, kā arī nolemts, ka medaļas netiks summētas valstu medaļu ieskaitē.

: Iekavās norādīts sportistu skaits no attiecīgās nacionālās olimpiskās komitejas.

## Skatīt arī
* Latvija 2024. gada vasaras olimpiskajās spēlēs

## Atsauces

## Ārējās saites
* Oficiālā tīmekļa vietne